Biwa järve 8 nägu

"Biwa järve 8 nägu" on 2024. aasta jaanuaris esilinastunud Eesti mängufilm. 

Film valiti Eestit esindama Ameerika Filmikunsti ja -teaduste Akadeemia filmiauhinna parima rahvusvahelise filmi kategoorias."Eesti esitab Oscarile Marko Raadi filmi "Biwa järve 8 nägu"" ERR kultuur, 6. september 2024

 Filmist 
Film põhineb saksa japanofiili Max Dauthendy 1911. aastal ilmunud samanimelisel raamatul, mis ilmus kirjandusajakirjas Loomingu Raamatukogu 2005. aastal eesti keeles.Esilinastus Marko Raadi film "Biwa järve 8 nägu". kultuur.err.ee, 6. märts 2024. Teos anti 2024. aastal uuesti välja Loomingu Raamatukogu kuldsarja eriväljaandena ning Eestis on see välja antud ka audio- ja e-raamatuna.Loomingu Raamatukogus ilmus Max Dauthendey "Biwa järve kaheksa nägu". kultuur.err.ee, 4. aprill 2024.„Biwa järve 8 nägu“ on kuulatav audioraamatuna! kroonika.delfi.ee, 13. märts 2024.

Linateos tõlgib vanad Jaapani armastuslood Peipsi külakogukonna igatsuste ja ihade keelde. Filmi peategelaste hingeseisundit vaadatakse läbi kaheksa idamaise poeetilise motiivi: koju pöörduvad purjekad, ehapuna, esimene lumi, öine vihm, sügisene täiskuu, templikell, ootamatu tuuleiil, metshanede äralend. Need ilusa kurbuse motiivid raamivad kaheksat omavahel põimuvat julma, ennast ja teisi hävitavat armastuslugu.

Film on otsekui utoopia, kus mõisted nagu "ühiskond" ja "kultuur" kaotavad oma ajaloolise tähenduse ning muutuvad amorfseks, võttes just sellise kuju või vormi, nagu parajasti vaja. Tegelased arendavad pigem dialoogi vaataja siseilmaga kui omavahel. Vaatajasse ei jäeta tühimikku, vaid talle antakse võimalus terviktunde tekkimiseks, kui purjekad pöörduvad jälle minekule, vihmasadu lakkab, kellamäng lõpeb, tuuleiilid annavad järele, noorkuu tõuseb taevasse, ehapuna pöördub loojangule, lumi hakkab sulama ja metshaned tulevad koju, millest ilma selle filmita ei pruugigi teadlik olla.

Filmi loomise aluseks oli režissööri huvi arhailiste mõtlemisviiside vastu: maagiline mõtlemine, mütoloogiad, pärimus, kõik ürgsed tekstid kas algkujul või muinasjuttudeks töödelduna. Linateose materjal põhineb universaalsel maagilisel mõtlemisel – et kõik asjad maailmas on omavahel vahetult seotud.

Filmi tootmist finantseerisid Eesti Filmi Instituut, Eesti Kultuurkapital, Soome Filmi Instituut, Soome telekanal YLE ja Tartu Filmifond.

Filmi maailma esilinastus toimus 31. jaanuaril 2024 festivalil: IFFR – International Film Festival Rotterdam, Holland. Eesti esilinastus toimus 6. märtsil 2024 Coca-Cola Plazas Tallinnas.

 Osatäitjad  
 Hanake – Elina Masing
 Õnne – Tiina Tauraite
 Roman – Hendrik Toompere
 Andrei – Meelis Rämmeld
 Merikarp – Kärt Kokkota
 Kiri – Simeoni Sundja
 Okuro – Jarmo Reha
 Jänesesilm – Maarja Jakobson
 Arkadi – Toomas Saarepera
 Sora/Olger – Jan Uuspõld
 Festivalid 
 Auhinnad ja preemiad 
 Preemia, Ha Noi International Film Festival (Vietnam), 2024; Täispikkade mängufilmide žürii preemia; Parima naisnäitleja preemia – Tiina Tauraite
 Osalemine 
 IFFR – International Film Festival Rotterdam (Holland) 2024, Programm: Harbour
 D’A – Barcelona Film Festival (Hispaania) 2024
 TIFF – Transilvania International Film Festival (Cluj, Rumeenia), 2024
 Art Film International Film Festival (Košice, Slovakkia), 2024; Kesk- ja Ida-Euroopa filmide võistlusprogramm
 Oscar – The Award of the Academy of Motion Picture Arts and Sciences (Ameerika Ühendriigid), 2024; Eesti poolt esitatud kandideerima parima rahvusvahelise filmi auhinna nominendiks
 European Film Festival (Palić, Serbia), 2024
 Armastus ja anarhia – Helsingi rahvusvaheline filmifestival (Soome), 2024
 Riga International Film Festival (Läti), 2024
 PÖFF – Pimedate Ööde filmifestival (Tallinn, Eesti), 2024
 New York Baltic Film Festival (Ameerika Ühendriigid), 2024
 Emirates Film Festival (Dubai, Araabia Ühendemiraadid), 2024
 Eesti filmipäevad Berliinis (Saksamaa), 2024"Biwa järve 8 nägu, festivalid ja auhinnad. Eesti filmi andmebaas.

 Tunnustus 
2024 Neitsi Maali – Eesti Filmiajakirjanike Ühingu aasta filmi auhinna nominatsioon
2025 Eesti Kultuurkapitali audiovisuaalse kunsti sihtkapitali aastapreemia; Marko Raat – eripreemia tervikliku kunstilise visiooni eestKultuurkapitali aastapreemiad. sirp.ee, 2. veebruar 2025. 
2025 Eesti filmi- ja teleauhindade võidud kategooriates: 
Marko Raat, parim filmirežissöör 
Jakob Juhkam, parim filmihelilooja 
Kristina Lõuk, parim filmikunstnik 
Sten-Johan Lill, parim filmioperaator 
Reet Aus, parim kostüümikunstnik filmis 
Liisi Põllumaa, parim grimmikunstnik filmis 
Tiina Tauraite, parim naisnäitleja filmisSelgusid Eesti filmi- ja teleauhinnad 2025 võitjad. sky.ee. vaadatud 12. aprill 2025.

 Viited 

 Kirjandus 
Andrei Liimets. Režissöör Marko Raat: kui Eestis kohe esimese või teise filmiga messias ei ole, lähed järjekorra lõppu. Eesti Ekspress, 3. märts 2024.
Kaspar Viilup. "Biwa järve 8 nägu": kultuuride kokkupõrge või sõbralik kohtumine? kultuur.err.ee, 8. märts 2024.
Johannes Lõhmus. Film, mis toob Jaapani ja Eesti Peipsi äärde kokku. Sirp, 15. märts 2024.
Raiko Puust. Marko Raat: matus tundus kõige taktituma kohana, kus kosja minna. Õhtuleht, 8. aprill 2024.
 Marko Stoijljkovic. 8 Views of Lake Biwa. Cineuropa, 29. juuli 2024.
 Carlos Aguilar.  Enigmatic Estonian Romantic Drama Floats on Striking Imagery and Burgeoning Desire. Variety, 27.detsember 2024.

 Välislingid 
"Biwa järve 8 nägu". Videoklipp.
 "Biwa järve 8 nägu" Eesti filmi andmebaasis.
"Biwa järve 8 nägu". IMDb.
Joshua Polanski. 8 Views of Lake Biwa. In Review Online, 30.jaanuar 2024.

Kategooria:Eesti filmid
Kategooria:2024. aasta filmid
Kategooria:Draamafilmid
Kategooria:Eesti draamafilmid